|  |
| --- |
| **Az óra céljai:**  A tanítási egység célja, hogy a tanulói önállóságot segítse. Ehhez olyan módszert választ, amely a társtanulást alkalmazza, s megalapozza (részben a hangosan és együtt gondolkodás révén), hogy a közösen gyakorolt folyamatok belsővé váljanak, integrálódjanak. Biztonságos osztálytermi környezetet teremt azáltal, hogy a társaktól való tanulást, a csoportmunkát részesíti előnyben. Olyan módszerekkel dolgozik, amelyek a stratégiai olvasástanításra alkalmasak. Épít a tanulókat körülvevő napi környezetre, még inkább segítve így az elmélyülést. Élményalapú óra kíván lenni, melynek távlati célja az örömszerző olvasás iránti kedv felébresztése, megteremtése. A feldolgozás a reciprok tanítás módszert alkalmazza. Ennek lényege, hogy szakaszos olvasással dolgozunk fel szöveget (jól alkalmazható hosszabb szövegek, így regények esetében is); minden szakaszt a kutatások szerint legfontosabb 4 stratégia alkalmazásával, szerepekhez kötve dolgozunk fel. Ha még ennek a módszernek a bemutatásánál tartunk, akkor a tanár modellezi valamennyi szerepet, ha már gyakoroltuk egy keveset a módszert, akkor akváriumban dolgozva fokozatosan adjuk át a szerepeket; ha gyakorlottak vagyunk – s ez az óra most ezt feltételezi-, akkor az alábbi ábra szerinti forgásban 4 fős csoportokban dolgoznak a tanulók; a tanár monitorozza a csoportok munkáját.  |

|  |  |  |  |  |  |  |
| --- | --- | --- | --- | --- | --- | --- |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| Perc | **Előkészítés**A tananyag feldolgozása nagyrészt csoportmunkában történik, irányított csoportalakítás-sal. Heterogén csoportokkaldolgozunk, biztosítva a támogató osztálytermi környezet megteremtését. |  Az órát ráhangolással kezdjük.  A terem szükséges átrendezését még az óra előtt elvégezzük. *Az* órán négyfős csoportokban dolgoznak a tanulók. Tanulói asztalokra nem feltétlenül van szükségük, székeken körben ülve végzik a feladataikat. Az óra előtt már a fent leírt módon átrendezett teremben a négyfős csoportok tagjainak széktámláira szerepkártyákat ragasztok fel blue tack-kel. A szerepeket más-más színnel jelölöm.  |  | Csoportalakítás  | szerepek*1. számú melléklet:* *szerepek**2. számú melléklet:**akvárium* | **Lehetséges flexibilitás:** Ha az osztály még nem kellően gyakorlott a reciprok tanítás módszerében, akkor akvárium elrendezésben dolgozva egy négyfős csoport ül a belső körben, a külső kör figyeli a munkájukat, s egy-egy stop jelnél szerepeket átadva egymásnak becsatlakoznak a külső körben ülők.  |
| 10 | **Ráhangolódás****Perszonalizáció; a tanítandó anyag és a tanulók világa közötti kapcsolat megteremtése** Élményalapú óraindítást tervezünk, aminek megfelelő motiváló ereje van.A ráhangolódás feladata elősegíti, hogy a tanulók tudatossá tegyék az óra témájával kapcsolatos előzetes tudásukat, nézeteiket.Célunk a tanulók belső aktivitásának kialakítása a témával kapcsolatban. | A csoportokban a tanulók tabletekkel dolgoznak.A feladat az, hogy a csoportokban együtt gondolkodva, dolgozva, a saját iskolájukban, az iskolán kívül, illetve a szabadidőben a tanulók magatartására vonatkozó szabályokat áttekintsék, rendszerezzék. Az elkészült gondolattérképek a digitális táblán kivetíthetők, a csoportok egymás megoldásait összehasonlítják. A hasonlóságokat és különbségeket megbeszélik.  | A tanár kivetíti a digitális táblára az iskola házirendjének azt a fejezetét, mely az iskolán kívüli elvárt magatartásról, illetve a szabadidő eltöltéséről szól. A tanulók feladata az, hogy a tableteken egy-egy gondolattérképet készítsenek arról, milyen elvárások vannak ezzel kapcsolatban az ő iskolájukban. Digitális eszközök hiánya esetén nagyméretű csomagolópapírokkal is elkészíthető a gondolattérkép. Galériasétával lehet egymás megoldásaival megismerkedni. | csoportmunka | digitális táblatanulói tabletek, csoportonként 1 db*3. számú**melléklet:**online gondolattérkép*  | A feladatok két tanóra alatt végezhetők el.A feladat során használt weboldal:<https://www.xmind.net/>A gondolattérkép kitöltésére szánt idő 6 perc, az ellenőrzésre és értékelésre négy perc. |
| 35 | **Az új anyag előkészítése**Az óraszakasz célkitűzései között szerepel, hogya tanulók a meglévő ismereteiket aktiválják. | A feladat után a tanulók leülnek a helyükre 4 fős csoportokban. Minden tanulónak legyen 1 példánya Tóth-Máthé Miklós: Pecúrokcímű regényéből (41–44. old.)A szerepek szerint dolgoznak, némán olvassák el szakaszonként a szöveget, hangosan végzik a feldolgozást.  | A tanár körbejárva monitorozza a feladat végzését. | csoportmunka |  *4. számú melléklet:* szerepkártyák (Forrás: BaCuLit-projekt)Tóth-Máthé Miklós: Pecúrok. RPI, Budapest, 2009.  | Szakaszos olvasással dolgozzuk fel a szövegrészletet; a szerepek szerinti feldolgozás előtt a tanár bejelölteti a szakaszhatárokat a szövegben, amelyeknél szerepcsere következik. |
| 10 | **Ellenőrzés, visszacsatolás**Célunk, hogy meggyőződjünk arról, hogy a csoportban végzett munka eredményes, s az általunk ismeretlennek gondolt, tisztázandó szavak jelentését megbeszéljük. | A csoportos feladat elvégzése után a szövegrész feltehetően ismeretlen szavainak tisztázása következik. | A pedagógus ismerteti a feladatot. | frontális munka  | frontális munkaIsmeretlen szavak tisztázása, tankocka*5. számú melléklet* | digitális táblaA LearningApps tankocka elérhetősége:<https://learningapps.org/display?v=pjc5qtmsk18> |
| 20 | **A szövegrész tartalmának feldolgozása grafikus szervezővel**Célunk, hogy a szövegben meglévő, azt szervező struktúrát lássák és láttatni tudják a tanulók; a szövegértésnek ez elengedhetetlenülfontos feltétele. | Minden négyfős csoport kap egy előzetesen elkészített grafikus szervezőt. Feladatuk az, hogy a szöveg alapján azt töltsék ki.Ha minden csoport elkészült, galériaséta következik. A 4 fős csoportok grafikus szervezőit a terem különböző pontjain blue tackkel rögzítjük; a csoportok körbejárnak, elolvassák egymás megoldásait.  |  | Csoportmunka | csomagolópapír*6. számú melléklet:* grafikus szervező  |  |
| 10 | **Jellemzés egy rövid részlettel**Ennek a szakasznak az elsődleges célja az, hogy a tanulókat egy jó példa segítségével készítsük fel arra, hogy önálló fogalmazásaikban jellemzés írásakor nemcsak tulajdonságok, hanem jellemző tettek, szavak segítségével is bemutathatjuk egy irodalmi alkotás szereplőjét. | A tanulók frontális munkában dolgozva közösen egészítik ki a szöveget a hiányzó elemekkel.Tankocka-feladat segítségével: lyukas szöveg kitöltése | A pedagógus ismerteti afeladatot, majd az osztály munkáját irányítja. | frontális | digitális táblaLyukas szöveg kitöltése, tankocka*7. számú melléklet* | A LearningApps tankocka elérhetősége:<https://learningapps.org/display?v=p15508ec518>  |
| 3 | **Házi feladat kijelölése**Házirend készítéseaz oktatók mu3 | A tanulók feladata, hogy az olvasott részlet alapján 3 mondatban fogalmazzák meg: mi vonatkozik, vonatkozhat az iskolán kívüli elvárt magatartást illetően a regénybeli pecúrokra! Amennyiben rendelkezésre áll és lehetséges, egy közös elektronikus csoportba töltsék fel a rövid házirendeket.Digitális eszközök hiányában írásban kérjük a feladatot elkészíteni. |  | egyéni feladat |  |  |
| 2 | **Reflexió** | A tanulók elektronikusan szavazhatnak négy opcióból választva, hogy mi segített nekik, és hogyan érezték magukat a feladatok végzése során. |  | egyéni feladat | tabletek | A <https://kahoot.it> segítségével szavazás lebonyolítása, vagy kilépő cédula írása. |